Ամբողջ ֆիլմը Հռոմում նկարելը Ուայլերի անառարկելի պահանջն էր, թեպետ ստուդիական բոսսերը առաջարկում էին բեմադրիչին սահմանափակվել միայն Հավերժական քաղաքի ընդհանուր տեսարաններով, իսկ մնացած նկարահանումներն անցկացնել Հոլիվուդում: Իր ուզածին հասնելով, ռեժիսորը լիովին օգտագործեց դա: Աննայի և Ջոյի առաջին հանդիպումը տեղի է ունենում Ֆորումի մոտ նստարանին, որտեղ լրագրողը գտնում է քնած արքայադստերը: Բրեդլիի բնակարանը գտնվում է իրական հասցեում՝ Վիա Մարգուտտա 51, մի թաղամասում, որը ֆիլմի թողարկումից հետո դարձավ պոպուլյար ոչ միայն զբոսաշրջիկ կինոսիրողների համար, այլև կինեմատոգրաֆիստների: Այսպես, 1950-ականների կեսին Վիա Մարգուտտա 110/113-ում բնակություն հաստատեցին Ֆեդերիկո Ֆելլինին և Ջուլիետտա Մազինան, իսկ ավելի ուշ փողոցը ընտրեցին նաև արվեստի այլ գործիչներ: